Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: „(5) Az egyes ágazatokat terhelõ különadóról szóló 2010. évi XCIV. törvény (a továbbiakban: Különadó törvény) szerint
Paragraph Index: 1176

12. § A GET 133. § (1) bekezdésének 3. pontja helyébe a következõ rendelkezés lép: [Felhatalmazást kap a miniszter, hogy rendeletben állapítsa meg] „3. az egyetemes szolgáltatáshoz kapcsolódó árakat, áralkalmazási feltételeket, az árszabályozás kereteit, a nagycsaládosokat megilletõ kedvezményre vonatkozó szabályokat, az egyetemes szolgáltatók részére vételre felajánlott földgázforrás árát, a felajánlás keretében értékesített mennyiséget a földgáztárolóból és importból származó mennyiség szerinti bontásban; az egyetemes szolgáltatás keretében földgázt vételezõ felhasználók ellátásához szükséges hazai termelésû földgáz mennyiségét, az egyetemes szolgáltatás keretében földgázt vételezõ felhasználók ellátásához szükséges mennyiség mértékéig a hazai termelésû földgáz árát, az igénybevételre jogosultak vagy e törvény szerint kötelezettek körét, valamint a 141/A. §-ban és a 141/B. §-okban foglaltak megsértése esetén az e rendelkezésekben meghatározott engedélyesekkel szemben alkalmazandó jogkövetkezmények körét,”

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes